CELEX: 62009TN0259
Language: fi
Date: 2009-07-07 00:00:00
Title: Asia T-259/09: Kanne 7.7.2009 — Komissio v. Arci Nuova Associazione Comitato di Cagliari ja Gessa

12.9.2009   
            
            
               FI
            
            
               Euroopan unionin virallinen lehti
            
            
               C 220/34
            
         Kanne 7.7.2009 — Komissio v. Arci Nuova Associazione Comitato di Cagliari ja Gessa
   (Asia T-259/09)
   2009/C 220/73
   Oikeudenkäyntikieli: italia
   
      Asianosaiset
   
   
      Kantaja: Euroopan yhteisöjen komissio (asiamiehet: asianajaja M. Moretto, A. M. Rouchaud-Joët ja N. Bambara)
   
      Vastaajat: Arci Nuova Associazione Comitato di Cagliari (Cagliari, Italia), Alberto Gessa (Cagliari, Italia)
   
      Vaatimukset
   
   
               —
            
            
               Arci Nuova Associazione Comitato di Cagliari ja Alberto Gessa henkilökohtaisesti on tuomittava yhteisvastuullisesti suorittamaan 15 675,00 euroa päävelkana 7,32 prosentin mukaan laskettavine viivästyskorkoineen 20.5.2007 lukien siihen saakka, kunnes summa on kokonaisuudessaan maksettu
            
         
               —
            
            
               Arci Nuova Associazione Comitato di Cagliari ja Alberto Gessa henkilökohtaisesti on velvoitettava yhteisvastuullisesti korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja hakee kanteellaan edellä mainitun yhdistyksen velvoittamista yhdessä sen puheenjohtajan kanssa korvaamaan kantajan ONG-2003-204-Cagliari-ARCI-l’Europa dei Migranti -hanketta varten ennakkona maksamaa summaa vastaavan rahamäärän. Kyseinen hanke käsittää erilaista informaatio- ja dokumentaatiotoimintaa eri alkuperämaiden kielillä siten, että aiheina ovat Euroopan instituutiot, päätöksentekoprosessit, yhteisen Euroopan rakentamisen vaiheet ja laajeneminen; toiminnan tarkoituksena on helpottaa maahanmuuttajien sopeutumista.
   Sopimuksessa määrättiin velvoitteesta luovuttaa tietyn määräajan kuluessa loppukertomus hankkeen toteutuksesta, tiedot lopullisen taseen tosiasiallisesti syntyneistä avustuskelpoisista kuluista sekä täydellinen tiivistelmä hankkeen tuloista ja menoista.
   Koska tätä velvoitetta ei ole täytetty, komissio on päättänyt nostaa tämän kanteen.